Ingelin Killengreen

Ingelin Christine Killengreen (født Kvamme; 1947) er en norsk jurist.

Hun har vært ekspedisjonssjef 1988–1993 og departementsråd (1994) i Justisdepartementet, samt politimester i Oslo 1994–2000. Hun var fra 2000 til 2011 politidirektør. I februar 2011 ble hun utnevnt til departementsråd i Fornyings-, administrasjons- og kirkedepartementet.Killengreen ny departementsråd i FAD 

Fra 2013 til 2016 var hun direktør i Direktoratet for forvaltning og IKT. 

Killengreen tok examen artium ved Bergen katedralskole i 1966, deretter husmorskole i 1968 og ble utdannet cand.jur. ved Universitetet i Oslo i 1972. Hun gikk sjefskurset ved Forsvarets høgskole i 1989.

Killengreen er datter av høyesterettsadvokat Alfred G. Kvamme og giftet seg med advokat John Killengreen (1946–2009) i 1972.

 Utmerkelser 
Killengreen ble i 1997 utnevnt til storridder av Den islandske falkeorden.Falkaordan 1997, Forseti Íslands. I 2005 fikk Killengreen utnevnelsen som kommandør med stjerne av St. Olavs Orden for sin embetstjeneste.Det kongelige hoff - årsberetning 2005, s39, kongehuset.no Samme år ble hun også tildelt Kongehusets 100-årsmedalje.Det kongelige hoff - årsberetning 2005, s48, kongehuset.no 

Ved fratredelsen som politidirektør i 2011 ble Killengreen tildelt Politiets hederskors.«Disse har fått Politiets Hederskors», Politiforum, 26. april 2012.

 Referanser 

 Eksterne lenker 



Kategori:Norske departementsråder
Kategori:Norske jurister
Kategori:Norske politimestere
Kategori:Norske politidirektører
Kategori:Kommandører med stjerne av St. Olavs Orden
Kategori:Politiets hederskors
Kategori:Den islandske falkeorden
Kategori:Personer fra Bergen kommune